  Майя Бывальцева Егитъёслэн юртсылэн удмурт йылол сярысь фильмез визуальной творчествоя Росси фестивальын устоез луиз, ужрад Марий Элын ортчиз. 30-тӥ шуркынмонэ со сярысь ивортэ Калык творчествоя элькун юртлэн — Егитъёслэн юртсылэн пресс-службаез. Вераськон мынэ «Кирень юон» вакчи фильм сярысь. Отын возьматэмын, кызьы ортче уйпал удмуртъёслэн Быдӟым визянлэн нырысетӥ нуналэз. Коркалэн кузёез бускельёссэ куное ӧте но киренен сюкасен утялтэ. Фильмез лэсьтӥзы Шаркан ёросысь Кельдыш гуртын 2016-тӥ арын южтолэзе. Отчы пыриськизы ёросын улӥсьёс. Авторъёсыз: Николай Шарычев, Кирилл Черкашин, Вероника Федорова. Кивалтӥсез – Озьга Мякишева, эксперт – Галина Анатольевна. Со «Фольклорно-этнографический фильм» номинациын устоез луиз но режиссёрлэн устоез ужез понна диплом басьтӥз. Фестивале Россиысь но Эстониысь 50-лэсь трос ужъёс пыриськизы. Кирень юон Тегъёс: Лулчеберет Туризм Шаркан Удмуртия история йӧскалыклулчеберет удмуртъёс Удмуртиысьтуризм  